b'\n_START_ARTICLE_\nAndrej Arko\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji je diplomiral na ljubljanski Filozofski fakulteti iz slavistike in germanistike in se je kot novinar zaposlil pri \xc4\x8dasopisu Delu (1970-77), od 1977 do upokojitve 2007 pa je bil urednik kulturnih in literarnih oddaj na Radiu Slovenija. \xc5\xa0e do leta 2012 je bil glavni urednik Celjske Mohorjeve dru\xc5\xbebe ter urednik najstarej\xc5\xa1e slovenske literarne revije Zvon._NEWLINE_Prevaja poezijo iz angle\xc5\xa1\xc4\x8dine, italijan\xc5\xa1\xc4\x8dine, ru\xc5\xa1\xc4\x8dine in srbohrva\xc5\xa1\xc4\x8dine, predvsem izbore romantikov in postromantikov. Njegove prevode klasi\xc4\x8dnih rimanih verzov odlikuje posluh za jezik in slog. Pi\xc5\xa1e tudi kratko prozo._NEWLINE_Leta 1978 je prejel jugoslovansko nagrado prevajalcev na Ohridu, 1983 pa Sovretovo nagrado za  prevod epa Gorski venec Petra Petrovi\xc4\x87a Njego\xc5\xa1a. Na literarnem nate\xc4\x8daju v Trstuje bil 1989 nagrajen za izvirno                        novelo Nogica, 1990 pa za novelo Victoria Blue.'